Қарағандыда жедел жәрдем жүргізушісін ұрған жігіттің соты бүгін онлайн өтеді
DATE: 09:44, 17 Маусым 2024 | GMT +5
TITLE: Қарағандыда жедел жәрдем жүргізушісін ұрған жігіттің соты бүгін онлайн өтеді
URL: https://kaz.inform.kz/news/karagandida-zhedel-zhardem-zhurgzushsn-urgan-zhgttn-soti-bugn-onlayn-oted-62453f/
META: DATE: 09:44, 17 Маусым 2024 | GMT +5
TOTAL WORDS: 110
AUTHOR(S):
TEXT: Жоғарғы сот республика бойынша сот отырыстарын тікелей эфирде өткізу практикасын жалғастырып жатыр. Қарағанды қаласында жедел жәрдем жүргізушісіне күш қолдану арқылы бұзақылық жасаған адамның сотының жалғасы Қарағанды қаласында, бүгін, 17 маусым сағат 11:00-де өтеді. Сот процесінің онлайнтрансляциясын Жоғарғы соттың YouTube-арнасынан мына сілтемеде көруге болады. Еске сала кетейік, биыл 27 қаңтарда ер адам науқасқа келген дәрігерлер бригадасының жүргізушісімен сөзге келіп қалып, жұдырық ала жүгірген болатын. Бұл жанжалға ер адамның аула жолымен өте алмағаны себеп болған. Сосын ол қашып кетті. Депутат Елнұр Бейсенбаев жедел жәрдем жүргізушісін соққыға жыққан күдіктіні тез арада табуды талап етті. 1 ақпан күні жедел жәрдем жүргізушісін ұрған ер адам ұсталды. Кейіннен Ішкі істер министрлігі күдіктінің жазасыз қалмайтынын жеткізген болатын
